פילזנר אורקוול

פילזנר אורקוול (בצ'כית: Plzeňský prazdroj; בגרמנית: Pilsner Urquell) היא בירה לאגר שנרקחה על ידי מבשלת פילזנר אורקוול בפלזן (בצ'כית: Plzeň בשם גרמני: Pilsen), צ'כיה. פילזנר אורקוול היה הלאגר החיוור הראשון בעולם,German Beer Institute, PILS  ובשל הפופולריות שלה היא הועתקה רבות וניתנו לה שמות רבים כמו: פילזנר, פילז או פילזינר (pils, pilsner or pilsener).University of Economics Prague, Brewery tour of Pilsner Urquell היא נרקחת עם כשותנית זאץ, זן כשות אצילי המהווה מרכיב מרכזי בפרופיל הטעמים שלו, וכך גם השימוש במים רכים. הבירה זמינה ב-330 מ"ל, 355 מ"ל ו-500 מ"ל פחיות אלומיניום ובקבוקים ירוקים או חומים.

כמעט כל פילזנר אורקוול מהחבית נמכרת מסוננת, אך כמויות קטנות זמינות בכמויות מוגבלות ללא סינון. רוב הבירה נמכרת בצ'כיה, סלובקיה, גרמניה ודרום קוריאה, היא נמכרת גם בסין, יפן, בריטניה, ארצות הברית, שוודיה, הונגריה אוסטריה וגם בישראל. בשנים האחרונות, גרסת ה"מכלית" (tank) הלא מפוסטרת של הבירה הופכת לזמינה יותר ויותר.

 היסטוריה 
פילזנר אורקוול הייתה בירת הלאגר החיוור הראשון, והשם פילזנר משמש לעיתים קרובות את החיקויים שלה. היא מתאפיינת בצבעה הזהוב ובבהירותה, והצליחה להפליא: תשע מתוך עשר בירות המיוצרות ונצרכות בעולם הן לאגר חיוור על בסיס פילזנר אורקוול. השם שלה הגרמני, שפירושו "מקור מקורי", אומץ כסימן מסחרי בשנת 1898.

עד 1839 רוב הבירה בבוהמיה הייתה כהה ובתסיסה עליונה. עם זאת, לאגרים עם תסיסה תחתונה צברו פופולריות. תושבי פלזן העדיפו בירות מיובאות זולות יותר בתסיסה תחתונה על פני בירות מקומיות מותססות עליון. הבורגרים של פלזן השקיעו במבשלת בירה חדשה ומתקדמת, Měšťanský pivovar (מבשלת הבורגרים), ושכרו את יוזף גרול, מבשל מבוואריה, לבשל בירה עם תסיסה תחתית. ב-5 באוקטובר 1842, גרול הכין מחית חדשה וב-11 בנובמבר 1842, הבירה החדשה הוגשה לראשונה בחגיגה של שוקי סנט מרטין.

המבשלה רשמה את שם (Pilsner Bier (BB (פילזנר ביר) בשנת 1859.Pilsner Urquell  ב-1898 הם רשמו גם את השמות המקוריים "פילזנר ביר 1842", וכן את השמות:
 Plzeňský pramen
 Prapramen
 Měšťanské Plzeňské
 Pilsner Urquell
 Plzeňský Prazdroj

שנמצאים בשימוש כיום.

פילזנר אורקוול נרקחת היום, אך ורק במבשלת פלזן. היא נרקחה בין השנים 2002 לבין 2011 בטיכי, פוליןPilsner Urquell už se v Polsku vyrábět nebude ובין השנים 2004–2017 בקלוגה, רוסיה.Plzeň už opravdu jenom z Plzně. Výroba Prazdroje v Rusku skončila

 ראו גם 
 הבירה בצ'כיה
 רשימת החברות הוותיקות ביותר

 קישורים חיצוניים 


 האתר הרשמי Pilsner Urquell
 האתר הרשמי Plzeňský Prazdroj
 טבלת ייצור בירה: תוכנית אינטראקטיבית של ייצור פילזנר אורקוול
 הבירה הבאה שלך - פילזנר אורקוול: פודקאסט על הבירה הזו, נוגע בטעם ובהיסטוריה
 הערות שוליים 

קטגוריה:פלזן
קטגוריה:צ'כיה: מותגי בירה